ועדת החוקה, חוק ומשפט, כנסת 24, פרוטוקול מספר 88, 2021-10-20 09:30

גלעד קריב: בוקר טוב לכולם.

גלעד קריב: ברוכים הנמצאים.

גלעד קריב: תודה על הגעתכם.

גלעד קריב: אנחנו פותחים את הישיבה, את הדיון שבמסגרתו ועדת החוקה תבחר את נציג הכנסת לוועדה המציעה מועמדים למשרת היועץ המשפטי לממשלה בהתאם להוראות סעיף 65 בתקנון הכנסת.

גלעד קריב: אני מברך את שר המשפטים, חבר הכנסת גדעון סער, שנמצא איתנו כאן גם לצורך המעמד הזה וגם לצורך פתיחת הדיון שלנו בסוגיית בית המשפט הכלכלי והצו שפורסם על ידי השר.

גלעד קריב: ובהמשך אנחנו גם נעסוק בהצעת החוק שאושרה בקריאה ראשונה, אני מניח שאנחנו נעסוק – זה עדיין בוועדת הכנסת – בהצעת החוק שעוסקת באותה סוגיה.

גלעד קריב: תודה, אדוני השר, שאתה מכבד אותנו בנוכחותך.

גלעד קריב: נמצאים איתנו בפתחו של הדיון, ונציין אותם משמותם כפי שאנחנו עושים תמיד, חבר הכנסת בני בגין, חבר הכנסת צביקה האוזר, חבר הכנסת שמחה רוטמן וחבר הכנסת אוסאמה סעדי.

גלעד קריב: תודה על הצטרפותכם.

גלעד קריב: בהתאם להוראות תקנון הכנסת, אנחנו פנינו לכל חברי וחברות הכנסת בהזמנה להציע את מועמדותם לוועדת האיתור, לוועדה המציע מועמדים.

גלעד קריב: לפני כשבוע ימים נסגרה הרשימה או האפשרות להציג מועמדות, ובהתאם להוראות התקנון, אנחנו פרסמנו – בוקר טוב לחבר הכנסת עלי סלאלחה.

עלי סלאלחה: בוקר טוב.

גלעד קריב: בהתאם להוראות תקנון הכנסת, אנחנו פרסמנו לפני כיומיים את רשימת המועמדים שכוללת מועמד אחד, את חברנו חבר הכנסת צביקה האוזר, ואנחנו נעמיד את המועמדות שלו היום לבחירה.

גלעד קריב: אנחנו, ראשית, כשאסיים את דבריי, נפנה לשר.

גלעד קריב: הזמנו אותו לומר דברים בפתח הישיבה.

גלעד קריב: לאחר מכן נבקש מחבר הכנסת צביקה האזור, שהוא המועמד היחיד ברשימה, להציג את דבריו.

גלעד קריב: נאפשר לחברי הכנסת, עוד לפני ההצבעה, להתייחס וניגש להצבעה.

גלעד קריב: מכיוון שיש לנו מועמד אחד, התקנון קובע שההצבעה תתקיים בדרך שבה כל חבר כנסת, כשנפנה אליו, יאמר אם הוא בעד המינוי או נגדו.

גלעד קריב: ההצבעה היא הצבעה גלויה על פי הוראות התקנון.

גלעד קריב: מעבר להיבטים הפרוצדורליים, דומני שנסכים כולנו שמתגלגל לידינו היום תפקיד חשוב.

גלעד קריב: היועץ הוא אומנם היועץ המשפטי לממשלה ועיקר פעולתו היא מול הרשות המבצעת, אבל כל מי שיושב בחדר הוועדה הזה, ואני מניח שכך הדבר גם ביתר ועדות הכנסת, יודע עד כמה, בסופו של דבר, הנושא או האוחז או האוחזת במשרה זו משפיע או משפיעה על שלטון החוק במובנו הרחב ביותר, לרבות קשרי העבודה השוטפים בין הרשות המחוקקת לרשות המבצעת.

גלעד קריב: וכאן אני מבקש לומר דבר אחד מהותי, ואני בטוח שהשר יסמוך את ידיו על הדבר הזה.

גלעד קריב: כמו ביחס לכל רשות בעלת סמכויות שלטוניות, והדבר נכון כפל כפליים ביחס לנושא משרה שיש בידו עוצמה רבה ויכולת השפעה רבה, אנחנו בסופו של דבר צריכים לבחור מועמדים שיודעים שכל מערכת שלטונית ראויה גם לעמוד תחת בקרה; אבל יותר חשוב מעניין הבקרה, שכל מערכת שלטונית צריכה בעצמה לבדוק באופן תדיר במה היא יכולה לדייק את פעולתה, במה היא יכולה לפעול בצורה יותר טובה.

גלעד קריב: אין מערכת שחסינה משגיאות, וכמעט בהגדרה, כל מערכת שלטונית טוב שתבדוק את עצמה ותשאל את עצמה אם בחלוף זמן יש מקום גם לשיפורים, גם לתיקונים, גם לשינוי בנקודות האיזון.

גלעד קריב: אבל ישנו הבדל דרמטי בין יכולת ביקורת עצמית וקשב לביקורת שמגיעה מבחוץ בעידן שבו המטרה היא שיפור וחיזוק לבין עידן שבו המטרה היא שבירת המערכת, ריסוקה או מניעת פעילותה התקינה.

גלעד קריב: וישנה, בעיניי, הלימה או ישנו יחס הפוך בין היכולת להוביל שינויים לבין העידן שבו מערכת נמצאת תחת התקפה בלתי פוסקת שחלקים גדולים ממנה הם לא ענייניים.

גלעד קריב: ובעיניי, דווקא בעידן שבו המערכת זוכה לאמון ולשיתוף פעולה ולשיח מכבד ניתן לצפות מאותה מערכת להיות קשובה גם לביקורת וגם לדברים שדרושה בהם מחשבה רעננה.

גלעד קריב: לצערי הרב, ואני מניח שגם יישמעו קולות אחרים בדיון שלנו, בשנים האחרונות מוסד היועץ המשפטי לממשלה מצוי תחת מתקפה שלא נועדה לשפר את הדורש חיזוק ותיקון ומחשבה רעננה, אלא על מנת להרתיע, להדוף לאחור ואולי הרבה יותר מכך.

גלעד קריב: אני רואה את ההזדמנות הזו גם של ממשלה, שעדיין אפשר לקרוא לה ממשלה חדשה, של כנסת חדשה וגם של בחירת יועץ משפטי חדש, כהזדמנות באמת לצרף עוד מהלך שיסייע ביצירת או בהשבת האמון, השיח המכובד.

גלעד קריב: ובעניין הזה, אדוני השר, אני חושב שכבר הבאת שינוי גדול מאוד לעומת מה שהיה בשנים האחרונות.

גלעד קריב: ודווקא מתוך השיח המכבד ומתוך שיקום האמון ומתוך מחלוקת שנעשית לשם שיפור המערכת, ולא לשם הפחדתה וריסוקה, ניתן יהיה גם לבצר את מה דרוש חיזוק וביצור וגם לשפר את מה שדורש שיפור ומחשבה רעננה.

גלעד קריב: ואני בטוח שנציגה של הכנסת בוועדה גם את העיקרון הזה יעמיד לנגד עיניו כשהוא מייצג אותנו בהליכי איתור המועמדים.

גלעד קריב: ואני מקווה שהיועץ המשפטי או היועצת המשפטי הבאים לממשלה יהיה או תהיה אדם שיאופיין בחוסן פנימי ובחוסן מקצועי לשני הכיוונים, קודם כול, לעמוד בפני הלחצים ולא להירתע, ובעניין הזה אני חושב שהוא ימשיך מורשת מפוארת של יועצים משפטיים לממשלה, וגם חוסן מקצועי ופנימי להיות קשוב גם לביקורת, בוודאי מהרשות המבצעת, גם מהרשות המחוקקת, מהציבור, כדי לשפר את שדרוש שיפור.

גלעד קריב: אז תודה על הגעתכם.

גלעד קריב: תודה לחבר הכנסת צביקה האוזר שהעמיד את מועמדותו.

גלעד קריב: אדוני השר, אנחנו מתכבדים בנוכחותך.

גלעד קריב: אני חושב שזו הופעתך הראשונה, הפורמלית, בוועדה בכהונה הזו.

גלעד קריב: אני מקווה שזה יהיה פתח להופעות רבות בעתיד.

גלעד קריב: ואנחנו נשמח לשמוע את התייחסותך.

גדעון סער: תודה, אדוני היושב-ראש.

גדעון סער: ובאמת מעניין שרק עכשיו אני מגיע לוועדה, ואני אצטרך לפצות על זה בהמשך.

גדעון סער: אני מאוד הייתי שמח גם לסקור בפני הוועדה את המהלכים ואת השינויים שאני רוצה לקדם.

גדעון סער: יש כמה מהלכים גדולים שיובאו במושב החורף הקרוב.

גדעון סער: אני רק אזכיר אחד מהם, אבל יהיו הרבה, חוק-יסוד: זכויות במשפט, שאנחנו עובדים עליו בימים אלה, שיעסוק, וייבצר ויהפוך לזכויות חוקתיות את זכויותיו של האזרח בהליכי חקירה ובהליכי משפט.

גדעון סער: אני חושב שיש לזה חשיבות גדולה.

גדעון סער: ויהיה נכון שאני אציג בפני הוועדה את התפיסה המלאה, ואז הדברים יובנו מתוך ההקשר שלהם.

גדעון סער: יש אתגרים דחופים נוספים שבהם הצורך בהעמדת כלים לרשויות אכיפת החוק כדי להתמודד בצורה אפקטיבית יותר עם הפשיעה, בעיקר עם ארגוני הפשיעה בחברה הערבית, ובכלל, ובכלל.

גדעון סער: לפני מספר שנים ארגוני הפשיעה טופלו בצורה אפקטיבית במדינה.

גדעון סער: ואת מרכז הכובד היום תופסים ארגוני פשיעה שבאים מתוך החברה הערבית.

גדעון סער: והכול ידוע, אני לא מחדש משהו.

גדעון סער: אבל אני חושב שגם - - -

אוסאמה סעדי: הבוקר, אדוני השר, נרצח אזרח.

גלעד קריב: נרצח אזרח נוסף, ונפצע קשה.

גדעון סער: באום אל-פחם.

גלעד קריב: באום אל-פחם.

אוסאמה סעדי: שני נרצחים בתוך - - -

גלעד קריב: צעירים.

גלעד קריב: הנרצח בן 26.

גדעון סער: והדבר שמדיר שינה מעיניים, אמרתי זאת בגלוי פעמים רבות, הוא ההיקף הנמוך של פענוח של אותם פשעים – אנחנו עומדים על 20% פענוחים ברציחות שבוצעו בשנה הזאת.

אוסאמה סעדי: שאלה הרציחות הגלויות שמובנות מאליהן.

גדעון סער: כן.

גדעון סער: והדבר הזה חייב להביא אותנו למחשבה איך המערכות משתפרות מצד אחד, איך גדל התיאום ביניהן, איך מכניסים יותר שחקנים למערכה נגד ארגוני הפשיעה, כולל רשות המיסים, כולל הרשות לאיסור הלבנת הון.

גדעון סער: אנחנו עושים את כל הדברים האלה.

גדעון סער: אבל גם איפה יש נקודות שאם נטפל בהן נוכל לשפר את האפקטיביות של רשויות אכיפת החוק ולהצליח במערכה החשובה הזו.

גדעון סער: אני כמובן לא רוצה כרגע להרחיב, אבל אני מאוד אשמח שזה ייקבע, מן הסתם אחרי התקציב.

גלעד קריב: מייד אחר התקציב.

גדעון סער: כן.

גלעד קריב: בוודאי.

גדעון סער: עכשיו הגעתי בשמחה בנושא של מינוי יועץ משפטי לממשלה.

גדעון סער: בהחלטת הממשלה משנת 2000 שהובאה אחרי פרשת היועץ המשפטי לממשלה, זכתה לכינוי פרשת בר-און.

אוסאמה סעדי: בר-און חברון.

גבי לסקי: בר-און חברון.

גדעון סער: בשנת 2000 קיבלה הממשלה החלטה, שהיא שרירה וקיימת עד היום עם תיקון מסוים שהיה במהלך השנים, שמשרת היועץ המשפטי לממשלה תאויש באופן כזה שהמועמדים יוצעו בידי ועדה מקצועית-ציבורית.

גדעון סער: לשר המשפטים יש סמכויות בהקשר הזה לבקש מהוועדה שיהיו מספר מועמדים.

גדעון סער: ובסופו של דבר, מי שעולה מהוועדה הוא מוצע לממשלה בהמשך הדרך.

אוסאמה סעדי: מציעים מועמד או יותר מועמדים?

גדעון סער: יש החלטת ממשלה משנת 2007, שתיקנה את ההחלטה המקורית, שקובעת ששר המשפטים יהיה רשאי להנחות את הוועדה בדבר מספר המועמדים שתציג בפניו, ובלבד שמספרם לא יעלה על שלושה.

גדעון סער: זה כמובן מאפשר יותר בחירה לשר ויותר בחירה לממשלה.

אוסאמה סעדי: אתה גם מתכוון לעשות את זה?

אוסאמה סעדי: כאילו שיציעו שלושה או שיציעו אחד?

אוסאמה סעדי: זה עד שלושה.

גדעון סער: זה נראה לי רעיון לא רע שיהיו מספר מועמדים שמתוכם ניתן לבחור.

שמחה רוטמן: אתה אמור להנחות את הוועדה.

גדעון סער: צאו מנקודה הנחה שאומר את דעתי לוועדה בנושא הזה.

גדעון סער: ואני נוטה לדעה שרצוי שיהיו מספר מועמדים שהוועדה תמליץ עליהם.

גדעון סער: אבל יש איזשהו סינון שהוועדה עושה אל התפקיד החשוב הזה.

גדעון סער: היא מכונה בהחלטת ממשלה ועדה מקצועית-ציבורית.

גדעון סער: היא מורכבת מחמישה חברים.

גדעון סער: אחד מהם אתם תבחרו היום, חבר כנסת שתבחר ועדת החוקה, חוק ומשפט של הכנסת.

גדעון סער: על פי ההחלטה, הוא מכהן כל עוד הוא חבר הכנסת.

גדעון סער: וכבר נבחרו שני חברים אחרים בוועדה: נציגת לשכת עורכי הדין - -

אוסאמה סעדי: תמי אולמן.

גדעון סער: - - עורכת הדין תמי אולמן; איש אקדמיה, שמיומן בתחומי המשפט הציבורי ובדיני העונשין שייבחר בידי הדיקנים של הפקולטות למשפטים, נבחר פרופ' רון שפירא.

גדעון סער: ולאחר הבחירה שלכם, עדיין יצטרכו להצטרף שני חברים נוספים; שר המשפטים או יועץ משפטי לשעבר שהממשלה תמנה; ושופט בדימוס של בית המשפט העליון שיעמוד בראש הוועדה, שעל פי ההחלטות, ממונה על ידי נשיא בית המשפט העליון בהסכמת שר המשפטים.

אוסאמה סעדי: זה עוד לא התמנה?

גדעון סער: שני אלה עדיין לא.

גדעון סער: וזה יהיה השלב הבא.

גדעון סער: הכוונה שלי – מאחר שהיועץ המשפטי לממשלה המכהן, ד"ר אביחי מנדלבליט, מסיים את תפקידו ב-31 בינואר, דהיינו, עוד קצת יותר משלושה חודשים – להשלים ללא דיחוי את איוש ועדת האיתור כדי שהיא תוכל לצאת לדרך ולבצע את אותה עבודה חשובה.

גדעון סער: ואני חושב, אם אני יכול רק לומר במשפט אחד, חשיבות תפקיד היועץ המשפטי לממשלה בשיטת המשטר שלנו ידועה לכם.

גדעון סער: גם בעניין זה יש צורך לקיים שינויים.

גדעון סער: את השינויים צריך לקיים או להוביל בדרך שאתה הצגת, יושב-ראש הוועדה, דרך שהיא קונסטרוקטיבית, דרך שיש בה ממד של דיאלוג ושיח ציבורי, וכך בכוונתי לעשות.

אוסאמה סעדי: מה עם התוכנית שלך, כבוד השר, לפצל את משרת היועץ המשפטי?

אוסאמה סעדי: זה אמור להשפיע?

אוסאמה סעדי: היועץ המשפטי שעומד להיבחר יהיה יועץ משפטי מלא או שכבר אומרים שאולי נפצל אותו בין יועץ משפטי לפרקליט?

גדעון סער: יש אפשרויות שונות כשמדובר על רעיון של פיצול.

גדעון סער: אני לא הסתרתי את דעתי שאני חושב שיש מקום לשינוי בהקשר הזה.

גדעון סער: כפי שכאשר מיניתי – הממשלה מינתה, על פי הצעתי, את פרקליט המדינה – הבאתי לידיעתו את האפשרות הזו ואת ההשלכות האפשריות על משרת פרקליט המדינה בכיוונים שונים, באותו אופן אני אציג את זה, כמובן, בפני ועדת האיתור ובפני המועמדים השונים לתפקיד.

גדעון סער: הדבר הזה יובהר.

גדעון סער: כך או אחרת, גם אחרי שהדבר הזה יבוצע, והוא יבוצע, עם היועץ המשפטי לממשלה שייבחר.

גדעון סער: מה שלא תהיה ההחלטה, עדיין היועץ המשפטי לממשלה יהיה בעל סמכויות רבות, כוחות רבים על המערכת המשפטית ועל עבודת הממשלה.

גלעד קריב: אני, ברשותך, השר, רוצה בנקודה הזו, מכיוון שחבר הכנסת סעדי העלה אותה, לומר שאני מוצא באמת זכות או היבט חיובי מאוד בעובדה שלא נחפזת להוביל את השינוי רק מן הטעם שאנחנו עומדים ערב בחירת יועץ משפטי.

גלעד קריב: כי אני חושב שבסיטואציות אחרות - - -

שמחה רוטמן: למה לדחות למחר את מה שאפשר לדחות למוחרתיים?

גלעד קריב: זו דעתך.

גלעד קריב: דעתי בעניין שונה.

גלעד קריב: היה אפשר גם לצייר לנגד עינינו תרחיש שהבחירה של יועץ משפטי מאיצה את תהליכי המחשבה וההכרעה.

גלעד קריב: ואני מציין בהערכה גדולה, שאני חושב שברוח הדברים שאתה הזכרת שאני דיברתי עליהם שאין שום רצון לעשות תהליכים ללא מיצוי של החשבה ושל התכנון ושל הדיאלוג.

גלעד קריב: ואני מברך אותך מאוד על כך.

גדעון סער: אולי כדאי שאני אתאר לוועדה מה שקרה.

גדעון סער: אני קיימתי שורה של שיחות והתייעצויות עם אנשים בתפקידים רציניים במערכת המשפט, עם אנשים שמילאו תפקידים בכירים במערכת המשפט, אפילו איתך, אדוני יושב-ראש הוועדה.

גדעון סער: ובתוך השיחות האלה עלו אפשרויות שונות, מודלים שונים, שצריך להחליט לגביהם.

גדעון סער: בסופו של דבר, צריכה הממשלה, אני צריך לגבש את המודל באופן סופי, להביא את זה לממשלה, ובסופו של דבר כל מודל יהיה טעון גם חקיקה.

גדעון סער: ולכן לא היה שום סיכוי שבעולם לבצע את התהליך הזה באופן רציני ויסודי ולהשלים אותו לפני בחירת היועץ המשפטי לממשלה, בלוח הזמנים של סיום תפקידו.

אחמד טיבי: בני, ניר ויהונתן מחפשים אותך.

זאב בנימין בגין: מצאו.

זאב בנימין בגין: מצאו אותי.

אחמד טיבי: יש להם בר מצווה.

אחמד טיבי: זו המתנה שלהם, ועדת החוקה.

גלעד קריב: תודה, חבר הכנסת טיבי.

גדעון סער: מזל טוב.

זאב בנימין בגין: סליחה, אלה אורחים שלי, אבל לא נכדים שלי.

גלעד קריב: בסדר גמור.

זאב בנימין בגין: שלא תהיה טעות.

גדעון סער: זאת הבהרה חשובה.

גדעון סער: ולכן, אדוני היושב-ראש - -

שמחה רוטמן: טיבי, אתה עושה גם בר מצוות?

גלעד קריב: כן.

גלעד קריב: בואו, אין לנו עוד זמן רב.

גלעד קריב: כן.

גדעון סער: - - אני לא זנחתי את הרעיון הזה.

גדעון סער: המלאכה הזאת תושלם בצורה יסודית, בצורה רצינית.

אוסאמה סעדי: אבל חשוב שזה יובהר לוועדה הבוחרת שיש אפשרות לפיצול.

גדעון סער: זה יובהר לוועדת האיתור, אני מניח, אפילו קצת יותר בפירוט.

גדעון סער: ובסופו של דבר, הדברים יתבצעו בתהליך מסודר, בתהליך רציני וגם יגיעו לכאן.

גלעד קריב: תודה, אדוני השר.

גלעד קריב: חבר הכנסת צביקה האוזר, נשמח לשמוע את דבריך, אם תבקש.

צבי האוזר: אולי קודם - - - לא?

גלעד קריב: חבר הכנסת בני בגין, אתה יכול להזמין את אורחיך לשבת, הם יכולים לשבת איתנו.

צבי האוזר: לא - - - מילותיי לריק.

שמחה רוטמן: יש מצב שהוא לא ייבחר.

שמחה רוטמן: בכל זאת, יש פה אופוזיציה - - -

גבי לסקי: הינה, יש פה יותר מדי אופוזיציה היום.

גלעד קריב: אני תמיד מאמין שהדברים של מועמד יותר חשובים טרם היבחרותו, לא אחרי היבחרותו.

גלעד קריב: אבל אם אתה רוצה אחרי שנביע בך אמון, בבקשה.

גלעד קריב: אין, בחירתך.

גדעון סער: שקול מראש את כל השיקולים.

גלעד קריב: בדיוק.

גבי לסקי: בדיוק.

גלעד קריב: בדיוק.

גלעד קריב: לא, יש כאלה שיודעים שאם הם יפלטו איזושהי פליטת פה אולי זה יסכן את מינויים.

שמחה רוטמן: וכבר היו דברים מעולם.

גבי לסקי: זה יגרוס את התלונות, את ההתמודדות.

גלעד קריב: כן.

גלעד קריב: בבקשה.

צבי האוזר: פי וליבי שווים.

גלעד קריב: אני יודע.

צבי האוזר: אז לטוב ולרע, אשא בתוצאות.

צבי האוזר: טוב.

צבי האוזר: קודם כול, אני באמת הגשתי את מועמדותי מתוך הבנה עמוקה שבחירת יועץ משפטי לממשלה במדינת ישראל בעידן הנוכחי זאת מלאכה מורכבת, זאת מלאכה חשובה, זאת מלאכה שמבוססת על שיקום שהוא קריטי וחיוני של אמון הציבור, של אמון הציבור כולם בכולם, של אמון המערכות אלה באלה.

צבי האוזר: אנחנו צריכים לזכור, כפי שיש ראש ממשלה אחד וכפי שיש רמטכ"ל אחד, יש במדינת ישראל יועץ משפטי לממשלה אחד.

צבי האוזר: אנחנו לא מדינה כפי שאנחנו מזהים בסביבתנו, לצערנו הרב, שיש בהן יועץ משפטי של הסונים, ויועץ משפטי של הדרוזים, או יועץ המשפטי של השיעים או של הנוצרים.

צבי האוזר: אנחנו רואים מה קורה בלבנון.

צבי האוזר: אנחנו רואים מה קורה באזורים סביבנו.

צבי האוזר: ולכן בכוונתי במלאכה הזאת לייצג את הכנסת, את הפרלמנט, בצורה הנאותה ביותר וברצינות המלאה.

צבי האוזר: אני רק אגיד את תפיסתי הכללית לגבי איך אני רואה את הדברים, לא לפי סדר חשיבות, ובאמירות באמת כלליות של מסגרת.

צבי האוזר: היועץ המשפטי לממשלה נבחן בווידוא של הליכים נאותים שהרשות המבצעת מחויבת בהם.

צבי האוזר: הוא זה שאמור לתת את דעתו ולהכווין את הדברים.

צבי האוזר: הדברים האלה הם ברורים מאליהם.

צבי האוזר: אבל צריך גם לחדד ולהגיד.

צבי האוזר: היועץ המשפטי נבחן גם במבחן התוצאה.

צבי האוזר: גם במבחן התוצאה של הרשות המבצעת, ותפקידו הוא לייעץ ולסייע לממשלה לפלס את דרכה בהתאם למדיניותה.

צבי האוזר: ולא רק, ואינני מזלזל בכך, להיות שומר הסף, תפקיד שבשנים האחרונות התמקדנו בו.

צבי האוזר: הוא שותף להצלחה והוא שותף לכישלון.

צבי האוזר: היועץ המשפטי בהינתן אובדן אמון מוחלט במערכת הישראלית, כפי שאנחנו חווים אותה היום, תוצאת הלוואי שכמעט כל דבר מגיע ליועץ המשפטי לממשלה, כל עניין, לעיתים עניינים שלא צריכים להגיע.

צבי האוזר: ולכן צריכים להכיר או להיות בעל תכונה שתאפשר להבחין בין עיקר לבין טפל.

צבי האוזר: זה דבר קריטי, קריטי, קריטי בתפקידו של ייעוץ, והייתי אומר אולי באמירה להפעיל את החוכמה ואת התבונה במה לא להתעסק, לא רק במה ואיך כן להתעסק, מתוך הבנה שלא כל הטפל הוא אפל.

צבי האוזר: והאמירה השלישית, אולי המרכזית ביותר, ואני חושב החשובה ביותר בראיה כולל – אנחנו צריכים לשקם את אמון הציבור.

צבי האוזר: את אמון הציבור ברשות המבצעת.

צבי האוזר: את אמון המערכות זה בזה.

צבי האוזר: אנחנו צריכים להבין לעומק מה מחיר אובדן אמון הציבור כאשר היועץ המשפטי לממשלה הוא שחקן מרכזי בעיקרון החמקמק הזה של וידוא אמון הציבור במערכת, כי אמון הציבור ברשות המבצעת הוא בהיותה מתנהלת על פי דין ועל פי חוק ובהליך הנאות.

צבי האוזר: וכמו שאמרתי, היותה מבצעת ומיישמת מדיניותה ומעניקה לאזרח את השירותים ואת המענים במציאות משתנה, במציאות דינמית.

צבי האוזר: אז.

צבי האוזר: זהו.

צבי האוזר: אני אודה לחברים להביע אמון.

צבי האוזר: אני מודה לשר שמקדם את הדברים.

צבי האוזר: וזהו.

גלעד קריב: לא נעלמה מנגד עינינו העובדה שאתה היום מחוקק, אבל בעברך, גם מילאת, שמשת, כיהנת בתפקיד מאוד משמעותי של הממשלה, שהייתה בה הרבה מאוד אינטראקציה עם היועצים המשפטיים.

גלעד קריב: ואין לי ספק שגם הדבר זה יבוא איתך אל השולחן, איזושהי ראיה גם של הקשר בין הרשות המחוקקת למוסד החשוב הזה, אבל גם, כפי שאמרת, בראש בראשונה, הרשות המבצעת, הממשלה.

גלעד קריב: הערות קצרות מצד חבריי וחברתי, אם תבקשו.

גלעד קריב: נלך על פי הסדר.

גלעד קריב: ואז ניגש להצבעה.

גלעד קריב: חברי הכנסת סעדי, בבקשה.

אוסאמה סעדי: בוקר טוב, אדוני היושב-ראש, כבוד השר, חבריי חברי הכנסת.

אוסאמה סעדי: באמת חשוב מאוד שכבוד השר יבוא אלינו לוועדה ויציג את החזון שלו בישיבה באמת מעמיקה ושנשמע אותו.

אוסאמה סעדי: אני כבר אמרתי בכמה הזדמנויות מול השר שיש חלק מהתוכניות שלו שבוודאי שאנחנו תומכים ותמכנו בהן, למרות שאנחנו באופוזיציה.

אוסאמה סעדי: אבל במאבק הזה נגד הפשיעה המשתוללת, שגובה קורבנות.

אוסאמה סעדי: כל יום כמעט יש לנו נרצח.

אוסאמה סעדי: אז אנחנו בוודאי, יש הצעות חוק שאמרתי למרות שמבחינה משפטית במצב רגיל אפילו אני חושב שכבוד השר לא היה מציע את זה, כמו עונשי מינימום ודברים כאלה, אבל בעת הזו, במצב הזה, אנחנו כן תומכים ונתמוך.

אוסאמה סעדי: יש דברים שיש לנו מחלוקות.

אוסאמה סעדי: אנחנו צריכים לשבת ולבדוק, וללבן.

אוסאמה סעדי: בעניין הזה של היועץ המשפטי, אני שהייתי עורך דין שנים רבות, הייתה לי ביקורת קשה ועדיין יש לי ביקורת קשה על בית המשפט העליון, על המוסד של היועץ המשפטי.

אוסאמה סעדי: אבל אף פעם אנחנו לא מגיעים למצב של להרוס ולפרק את כל המערכות האלה.

אוסאמה סעדי: לעניין ההצבעה היום, העמדה שלנו, צביקה, היא עמדה עקרונית נגד הדעות שלך.

אוסאמה סעדי: אמרת שפיך וליבך אותו דבר.

אוסאמה סעדי: אז בגלל זה, ואנחנו זוכרים לך את ההתבטאויות הקשות נגד חברי הכנסת מהרשימה המשותפת שאני מייצג, וההובלה שלך לחוק האנטי דמוקרטי, הגזעני ביותר שחוקקה הכנסת, חוק הלאום.

אוסאמה סעדי: אז ההצבעה שלנו תהיה - - -

צבי האוזר: שאושר על ידי בג"ץ ברוב של עשרה נגד אחד.

צבי האוזר: נגד אחד.

אוסאמה סעדי: בדיוק.

אוסאמה סעדי: נגד אחד, שהוא השופט הערבי, שהוא השופט הערבי.

גלעד קריב: מכיוון שהוועדה הזאת עוד מתכוונת להמשיך את הדיון שלה בנושאים קשורים - - -

אוסאמה סעדי: אז אנחנו נצביע עקרונית נגד צביקה בזה.

גלעד קריב: בסדר גמור.

גלעד קריב: רק עקרונית, זה לא פרסונלית.

גלעד קריב: בסדר גמור.

אוסאמה סעדי: אני רק נגד על זה בלבד, כי לשאר חברים אין זכות הצבעה.

גלעד קריב: בבקשה, חברי חבר הכנסת רוטמן.

גלעד קריב: רק, אנא, בקצרה.

שמחה רוטמן: אני אשתדל, אני אשתדל מאוד.

שמחה רוטמן: טוב, האמת היא שלפני תחילת הדיון, יושב-ראש הוועדה - - -

גלעד קריב: זה שפתחת ספר בתחילת דבריך, זה מדאיג אותי.

גלעד קריב: זה מדאיג אותי.

גלעד קריב: חבר הכנסת רוטמן, אני מבקש.

שמחה רוטמן: פתחתי ספר.

שמחה רוטמן: אני מתחיל - - -

גבי לסקי: של מי אבל?

גבי לסקי: של מי, ואני אגיד לך מה כתוב.

גלעד קריב: כן.

שמחה רוטמן: תראי, אני רק רציתי ללמוד - - -

אוסאמה סעדי: זה הספר שלו.

שמחה רוטמן: שנייה, רק לענות לחברתי חברת הכנסת גבי לסקי.

שמחה רוטמן: מאחר שדמות שהשפיעה מאוד על מוסד היועץ המשפטי לממשלה ובכלל על מערכת המשפט בישראל היא אהרון ברק, שהיה יועץ משפטי לממשלה, והוא תמיד אוהב לצטט את עצמו.

שמחה רוטמן: אז גם אני מצטט את עצמי מהספר "מפלגת בג"ץ", מהספר שלי.

שמחה רוטמן: אבל פה אני מצטט ציטוט של – אז בואו נתחיל.

גלעד קריב: אני חייב לומר שלזה אפילו אני עוד לא הגעתי.

שמחה רוטמן: כן.

גבי לסקי: לצטט מהספר שלך.

גלעד קריב: לצטט מתוך ספריי שלי.

שמחה רוטמן: כן, כן.

שמחה רוטמן: בסדר.

שמחה רוטמן: בנט מצטט את ניצחון המגפה.

שמחה רוטמן: הכול בסדר.

גלעד קריב: כן.

גלעד קריב: כן.

גלעד קריב: בבקשה.

גבי לסקי: כבר מנצח.

גלעד קריב: שקט.

גלעד קריב: כן.

שמחה רוטמן: שנת 1882 הייתה שנה מאוד מאוד חשובה בתולדות הציונות, שנת "אעלה בתמר", עליית יהודי תימן לישראל, ו"עליית האיכרים".

שמחה רוטמן: שנת 1882 היא גם השנה שבה – ביקשת ממלכתיות, אז בוא נלך לממלכה, לממלכה המאוחדת בבריטניה – גילברט וסאליבן הוציאו אופרה הומורית - -

גלעד קריב: הומור.

שמחה רוטמן: סליחה, בהומור.

גלעד קריב: כן.

שמחה רוטמן: בהיתול, כדי להדגיש את האבסורד בקיומה של משרה הדומה למשרת היועץ המשפטי לממשלה.

שמחה רוטמן: והם כתבו כך, שמו בפיו את הדברים.

שמחה רוטמן: זה נקרא שיר הצ'נסלור: The law is the true embodiment Of everything that’s excellent It has no kind of fault and flaw And I, my Lords, embody the law.

שמחה רוטמן: תרגם את זה יפה לא אהרן אמיר, אלא נשיא בית המשפט שלנו, לנדוי.

שמחה רוטמן: הוא תרגם את זה בתרגום חופשי.

שמחה רוטמן: העברית היא: החוק הוא התגלמות / כל המצוין / אין בו כל רבב ופגם / ורבותיי, דעו לכם, אפוא, שאנוכי הוא מגלמו.

שמחה רוטמן: // היועץ המשפטי לממשלה מגלם את החוק במדינת ישראל בכל רמותיו.

שמחה רוטמן: זו תקלה.

שמחה רוטמן: בבריטניה, בממלכה המאוחדת, הבינו את התקלה ולאט לאט, בהדרגה, מאז 1882, התקדמו והבינו שדמוקרטיה זה – בכלל, הם בתהליך של התקדמות בתחום של הדמוקרטיה עוד מאז ה"מגנה כרטה" – והבינו שאי-אפשר להחזיק ישות כזאת.

שמחה רוטמן: ואילו אצלנו לא רק שאנחנו מוסיפים לרשות הזאת עוד ועוד ועוד סמכויות כל הזמן, לאחרונה, ממש אתמול, כבוד השר רוצה להוסיף לאותה רשות גם את היכולת להדיח ראש ממשלה מכהן או למנוע מראש ממשלה להיבחר, כך שבאמת להפוך אותו למשהו שהלורד צ'נסלור של 1882 היה רק חולם שיהיה.

שמחה רוטמן: ורק הולם, אם כך – ואני רוצה לברך.

שמחה רוטמן: נפטרתם מאחת הבעיות המרכזיות בדמוקרטיה.

שמחה רוטמן: בדמוקרטיה בכלל יש הרבה בעיות.

שמחה רוטמן: כולנו יודעים.

שמחה רוטמן: זו לא שיטת המשטר המושלמת.

גלעד קריב: כן, כבודו.

שמחה רוטמן: אבל הבעיה המרכזית של הדמוקרטיה היא אופוזיציה.

שמחה רוטמן: מהבעיה הזאת נפטרתם.

שמחה רוטמן: כמו, מקודם דיבר מועמד, המועמד - - -

גלעד קריב: כבודו.

שמחה רוטמן: בסדר גמור.

שמחה רוטמן: מקודם דיבר המועמד חברי חבר הכנסת צביקה האוזר על לבנון.

שמחה רוטמן: כמו בסוריה גם לנו אין אופוזיציה.

זאב בנימין בגין: התנדבתם להעלים את עצמכם.

שמחה רוטמן: שנייה.

גלעד קריב: חברים, אנחנו בעוד חמש דקות מגיעים להצבעה.

שמחה רוטמן: אין שום בעיה.

גלעד קריב: אנא, חוסו על זמנם גם של חבריכם.

שמחה רוטמן: אין שום בעיה.

זאב בנימין בגין: כן.

זאב בנימין בגין: האופוזיציה מעלימה את עצמה.

גלעד קריב: חבר הכנסת בגין.

זאב בנימין בגין: החברים לא משתתפים בישיבות הוועדות.

זאב בנימין בגין: ועכשיו, חברי אומר שאין לנו בעצם אופוזיציה.

היי, היי.

הלו.

גלעד קריב: חברים, לא, לא, לא.

גלעד קריב: חבר הכנסת בגין, אנא, אפשר לחבר הכנסת רוטמן לסיים.

הייתי בכל הישיבות עד עכשיו.

גלעד קריב: אנא, חבר הכנסת אשר.

לא.

שלא יירשם בפרוטוקול - - -

שמחה רוטמן: אני חייב לומר שכאשר - - -

- - -

גלעד קריב: כבודכם, בואו.

גלעד קריב: חבר הכנסת רוטמן עם זכות דיבור.

גלעד קריב: ואנחנו עוד לפני דיון חשוב בהשתתפות השר.

גלעד קריב: דיון לא פחות חשוב.

גלעד קריב: אז, אנא.

חשוב מאוד אפילו.

שמחה רוטמן: אז כאשר כבוד השר גדעון סער הודיע על התמודדותו ועל המצע שלו, אני מאוד שמחתי.

שמחה רוטמן: כי הוא אמר שהוא יפצל את תפקיד היועץ המשפטי לממשלה.

שמחה רוטמן: הוא ירד מזה.

שמחה רוטמן: הוא אומר שהוא עוד שוקל את זה.

שמחה רוטמן: אני כאן אומר את מה שאמרתי כשמונה לתפקידו היועץ המשפטי לממשלה הנוכחי.

שמחה רוטמן: אמרתי לכל הנוגעים לדבר בשיחות.

שמחה רוטמן: אני לא אומר מה אומרים לי.

שמחה רוטמן: אני כן מותר לי להגיד את מה שאני אמרתי להם.

שמחה רוטמן: אמרתי להם: רבותיי, אם אתם תמנו יועץ משפטי לממשלה בלי פיצול מיידי עם לוח זמנים, עם קביעה – הוא לעולם לא יפוצל.

שמחה רוטמן: שש שנים חלפו.

שמחה רוטמן: הוא לא פוצל.

שמחה רוטמן: לא התבדיתי.

שמחה רוטמן: אני נותן את אותה נבואה גם כאן.

שמחה רוטמן: אם אתה ממנה יועץ משפטי לממשלה לא לתפקיד מפוצל, אתה תנציח את המצב שאתה עצמך יודע והבטחת שצריך לתקן.

גלעד קריב: תודה.

גלעד קריב: משפט אחרון.

שמחה רוטמן: באמת משפט אחרון לסיום.

שמחה רוטמן: מאחר שביקשת כאמור ממלכתיות, מי ממלכתי יותר מנשיא המדינה הקודם רובי ריבלין, שאמר כך: "בדרך כלל, שר המשפטים בארץ נבחר בצורה כזו שיודעים שהוא יהיה אוהד לנשיא בית המשפט העליון.

שמחה רוטמן: אם יש איזה חשש שמישהו עלול להיות לא אוהד, עוצרים אותו במשטרה או חוקרים אותו.

שמחה רוטמן: כך היה גם איתי.

שמחה רוטמן: מתעורר החשש שאולי יש פה כנופיה של שלטון החוק, שברגע שיש צורך, ברגע שיש מישהו שמאיים על החבורה, פועלים נגדו ברשעות גדולה ומתוך סימביוזה מוחלטת בין הרשות החוקרת, הרשות התובעת והרשות השביעית.

שמחה רוטמן: ואז יוצרים נגד האדם סטיגמה.

שמחה רוטמן: ואז מדליפים לעיתונים באופן סלקטיבי מהחקירה.

שמחה רוטמן: הנה עמדתי להיות שר משפטים ופה מפרסמים עליי - -

גלעד קריב: משפט אחד.

גבי לסקי: מה זה?

גלעד קריב: לא.

גלעד קריב: חברים, חברים.

שמחה רוטמן: שנייה.

שמחה רוטמן: אני מבטיח.

שמחה רוטמן: אני מבטיח.

אוסאמה סעדי: דבר איתו.

גלעד קריב: לא.

גלעד קריב: סיים, כן.

שמחה רוטמן: - - "הנה עמדתי להיות שר משפטים" – אמר רובי ריבלין – "ופה מפרסמים עלי על סמך שטויות שאני כביכול חשוד בקבלת שוחד.

שמחה רוטמן: לכן אני אומר לך שהם כנופיה, האנשים האלה.

שמחה רוטמן: כנופיה, כמו כל כנופיה אחרת.

שמחה רוטמן: אלא שהשם של הכנופיה הזאת הוא כנופיית שלטון החוק".

גלעד קריב: תודה.

שמחה רוטמן: אדוני שר המשפטים, אם כנופיית שלטון החוק מאיימת עליך, תמצמץ לנו - - -, בבקשה.

גלעד קריב: אדוני, תודה.

גלעד קריב: תודה.

גלעד קריב: זה היה משפט אחד ארוך אחרון.

גלעד קריב: אני מבקש.

גבי לסקי: כן בקצרה.

גלעד קריב: עוד יהיו הרבה הזדמנויות להשיב לחבר הכנסת רוטמן.

גלעד קריב: בכלל, אם בחרת לצטט את הנשיא ריבלין, אני אשמח שתמשיך גם לציטוטים אחרים של הנשיא ריבלין.

שמחה רוטמן: אני הייתי מוכן להמשיך לצטט.

גלעד קריב: תודה.

גלעד קריב: אני מקווה כשהרמטכ"ל יופיע בפני ועדת החוץ והביטחון בעוד פרק זמן, אז הוא יצטט יותר קצר מספרו.

גלעד קריב: עכשיו אנחנו נתמקד בסוגיה שלשמה התכנסנו.

גלעד קריב: חברת הכנסת לסקי, אם חבריי הנוספים ירצו להתייחס לסוגיית הבחירה, בבקשה.

גלעד קריב: אנחנו חייבים לנעול את הדיון בעוד כמה רגעים קצרים.

גבי לסקי: אז ממש בקצרה.

גבי לסקי: בהמשך לדברים של חברי חבר הכנסת רוטמן על הטענה של כנופיית שלטון החוק, אני שמחה שאנחנו הצלחנו להקים בנס את ממשלת השינוי, כי באמת היה פה ניסיון לפגוע בדמוקרטיה, בכל הרשויות הממלכתיות של מדינת ישראל.

גבי לסקי: ולכן, אחד הדברים שאנחנו גם צריכים לחזק הוא את המוסד היועץ המשפטי לממשלה, שאני שמחה שיש ועדה נרחבת, שגם הכנסת לוקחת חלק בבחירת המועמדים לתפקיד החשוב הזה תוך כדי שזה שאנחנו מוודאים שהתפקיד בא לשרת את הציבור, ולא בן אדם אחד ספציפי.

גבי לסקי: ולכן כל כך חשוב לדאוג שאנחנו נצליח למנות אנשים ראויים.

גבי לסקי: שאלת הפיצול, לא פיצול, היא שאלה אחרת.

גבי לסקי: אבל בניסיון שהיה, שיועצים משפטיים יהיו אנשי אמון, כפי שרצו בממשלות קודמות, חשוב שהיועץ המשפטי לממשלה יהיה נציג הציבור ונבחר על ידי נציגים של הציבור.

גלעד קריב: תודה רבה, חברת הכנסת לסקי.

גלעד קריב: חבר הכנסת בגין וחבר הכנסת אשר, ואז ניגש להצבעה.

זאב בנימין בגין: תודה, אדוני היושב-ראש.

זאב בנימין בגין: קודם כול, אני עם שני אנשים בחדר שהכירו את המועמד שלנו, את חבר הכנסת האוזר, בעבודתו כמזכיר הממשלה אז – כבוד השר ואנוכי הדובר.

זאב בנימין בגין: ואני בהחלט ראיתי אז את פעולתו, בוודאי בעניין זה.

זאב בנימין בגין: התמצאותו בתפקידי היועץ המשפטי, הפורמליים והבלתי פורמליים, תעמוד לו בבחירת היועץ המשפטי החדש.

זאב בנימין בגין: אנחנו מלמדים את ילדינו בשיעורי האזרחות החל מכיתה יו"ד, אני חושב, בבית הספר התיכון ואילך, את הביטוי: הפרדת הרשויות.

זאב בנימין בגין: ואני מצאתי במשך השנים שהביטוי הזה איננו קולע.

זאב בנימין בגין: הביטוי הזה איננו נהיר לתלמידים.

זאב בנימין בגין: לצערי, גם איננו נהיר למורים לאזרחות.

זאב בנימין בגין: אני חושב שאנחנו צריכים ללמד על הצורך בפיזור הכוח השלטוני.

זאב בנימין בגין: זהו העניין היסודי.

זאב בנימין בגין: יש כוח שלטוני רב.

זאב בנימין בגין: ואנחנו בעזרת מוסדות שלטוניים דואגים לפזר אותו.

זאב בנימין בגין: אלא מאי?

זאב בנימין בגין: שבמשטר של הדמוקרטיה הפרלמנטרית שלנו, כמו במדינות אירופה ואחרות, מטבע הדברים בהגדרה, הממשלה, בכוח הרוב המוענק לה, האוטומטי – אחרת, היא לא הייתה ממשלה, 61 חברי כנסת בחרו בה ויותר – למעשה שולטת בכנסת.

זאב בנימין בגין: אם היא רוצה שולטת אפילו בהליכות הכנסת.

זאב בנימין בגין: על רקע זה, תפקידו של היועץ המשפטי לממשלה אין ערוך לחשיבותו.

זאב בנימין בגין: הוא איננו קובע.

זאב בנימין בגין: הממשלה יכולה גם לפעול, לצערי, בניגוד לקביעתו.

זאב בנימין בגין: הוא מורה לממשלה את הדין, והממשלה, לצערי, בשנים האחרונות, הממשלות לעיתים פעלו בניגוד לכך.

זאב בנימין בגין: אבל הוא בעל תפקיד חשוב מאוד דווקא בדמוקרטיה פרלמנטרית.

זאב בנימין בגין: ואני בטוח שחברינו חבר הוועדה חבר הכנסת צבי האוזר יעשה מלאכה נאמנה.

גלעד קריב: תודה, חבר הכנסת בגין.

גלעד קריב: חבר הכנסת אשר.

גלעד קריב: אחרי זה, ניגש להצבעה.

גלעד קריב: כן.

תודה רבה, אדוני היושב-ראש.

אני הגעתי בעצם לדיון השני, כי כבר בזמנו – יש המשכיות קצת – אז היה, בעניין הזה - -

גלעד קריב: בוודאי.

גדעון סער: - - אז כבר הוגש הצו בזמנו, ואני הגעתי לדיון.

גדעון סער: אבל נקלעתי כבר לתוך העניין הזה.

גדעון סער: אז אני לא אכנס כרגע לקווים לדמותו של המועמד בעניין הזה.

גדעון סער: וספרים כבר כותבים הרבה אנשים, עסוקים כנראה יותר ממני.

גדעון סער: אבל אני רוצה רק לומר דבר אחד.

גדעון סער: דיברו פה על הנושא של בית המשפט העליון.

גדעון סער: האתגר שלי, ואני אומר את זה בידידות ובכנות, הוא לשמר את מורשתו של גדעון סער שהייתה מפורסמת וידועה לכול בגלל שהוא תמיד אמר את דעתו.

גדעון סער: היו לנו גם חילוקי דעות כאן בוועדה בפעם הקודמת, וזה בסדר.

גדעון סער: ואני מוכן לחתום על כל חוק ועל כל הצעת חוק שהוא הגיש עד לפני ארבעה חודשים.

גדעון סער: כי בתוכם יש הרבה מאוד דברים שאני חושב שהם ראויים, וגם הוא חושב ככה, אם זה הנושא הזה של פסקת ההתגברות בצורה כזו או בצורה אחרת שצריכה להיות כי היא מעוותת הרבה מאוד דברים, אם זה בתקנות סדר דין אזרחי שמוחלטות בהן איזשהו משרד בשקט בלי שמגיעות לוועדת החוקה, אדוני, לידיעתך.

גדעון סער: וזה דבר חשוב כי אלה מהפכות אדירות שקשורות לכל האנשים, לא לאיזה סוג אוכלוסייה.

גדעון סער: ולכן אני אומר, אני עד לפני ארבעה חודשים לוקח על עצמי את מורשתו של גדעון סער ומקווה שבאמת נוכל הגשים אותה.

גדעון סער: למה אתה מחייך, בגין?

גלעד קריב: תודה, חבר הכנסת אשר.

גלעד קריב: מכובדיי, השר ביקש להוסיף דברים אחדים בעקבות סבב ההתייחסויות, ואנחנו ניגש להצבעה.

גלעד קריב: כן.

גדעון סער: רק להתייחס בתמצית לדבריהם של חברי הכנסת רוטמן ואשר.

גדעון סער: הדברים של חבר הכנסת רוטמן היו, בלשון המעטה, לא מדויקים מבחינה עובדתית.

גדעון סער: אין בהצעת החוק, שהתזכיר פורסם אתמול, שום סמכות להדיח ראש ממשלה מכהן.

גדעון סער: להפך, יש הבדל בין סיטואציה של הטלת תפקיד הרכבת הממשלה לבין מה קורה כשיש כתב אישום כשראש ממשלה בתפקיד.

גדעון סער: גם הדברים שהוא ייחס לי בעניין פיצול תפקיד היועץ המשפטי לממשלה, כפי שהבהרתי בעצמי לפני כן, אינם נכונים.

גדעון סער: לגבי דבריו של חבר הכנסת אשר, מאחר שבשבוע הבא אני כבר אביא את החוק של פסילת ראיה, והגשתי אותו לפני ארבעה חודשים, אני מקווה שאתה וסיעת יהדות התורה כולה תתמכו בה.

גדעון סער: אני מודה שאני מתכוון לממש בתפקידי כשר המשפטים - - -

אנחנו נעלה את זה לדיון במליאה ונדון עליו.

גדעון סער: לא.

גדעון סער: אתה שטר ושוברו בצידו.

גדעון סער: אתה נתת הצהרה.

גדעון סער: אני מניח שאתה תפעל על פי הצהרתך.

גדעון סער: אני רוצה רק לומר דבר אחד אחרון.

גדעון סער: אני בתפקיד שר המשפטים מתכוון להגשים את עמדותיי ואת תוכניותיי, לא את תוכניותיו של חבר הכנסת רוטמן.

גדעון סער: יש בהן שוני מסוים.

שלמה קרעי: שמואל לשופט עליון, למשל?

גלעד קריב: שקט.

גלעד קריב: חבר הכנסת רוטמן, קיבלת את כל הזמן בעולם.

שמחה רוטמן: בסדר.

שמחה רוטמן: רק הערת ביניים, אפשר להגיד.

שמחה רוטמן: רק שלוש מילים אמרתי.

גדעון סער: כדי לא למצוא את עצמי כמי שלא התייחס לסוגיה שעל סדר-היום, אני חושב שמועמדותו של חבר הכנסת האוזר לוועדת האיתור היא מועמדות טובה ומצוינת.

גלעד קריב: תודה.

גלעד קריב: חברי וחברותיי, אנחנו ניגשים להצבעה.

גלעד קריב: אני כבר אומר מראש שמייד לאחר מכן, אנחנו ממשיכים לדיון שנקבע לשעה 10:00.

גלעד קריב: קיבלנו היתר מיושב-ראש הבית להוסיף את הזמן על מנת להשלים את הדיון לשעה, כפי שתכננו.

גלעד קריב: אנחנו ניגשים להצבעה.

גלעד קריב: ולצד המחלוקות וגם ברוח המחלוקות, כי זה טבעו של הבית הזה, הרגע הזה הוא גם, בעיניי, רגע חגיגי והוא גם רגע שבו הבית הזה מפקיד בידייך, חבר הכנסת האוזר, במידה שתזכה לאמון, וכך אני מניח שיקרה – אנחנו מפקידים בידייך משימה חשובה, חשובה מאוד, ובטוחים שתעשה את מלאכתך נאמנה.

גלעד קריב: אנחנו נפנה לחברי הוועדה ונבקש שיאמרו לנו אם הם בעד או נגד מועמדותו של חבר הכנסת האוזר, או בוחרים שלא ליטול חלק בהצבעה.

גלעד קריב: כך על פי הוראות התקנון.

גלעד קריב: נכון, אדוני המנהל?

שלמה קרעי: זו משימה מאוד חשובה, אדוני היושב-ראש.

גלעד קריב: בסדר.

שלמה קרעי: במיוחד כששר המשפטים יושב - - -

גלעד קריב: אדוני הוזמן – לא, לא, לא.

גלעד קריב: חבר הכנסת קרעי, שנייה.

גלעד קריב: חבר הכנסת קרעי, תודה.

גלעד קריב: יכולת, כפי שאתה מכיר כבר את מנהגי הוועדה הזו – הדיון התחיל בשעה 09:30.

גלעד קריב: אם היית מגיע לדיון בזמן ולא באיחור של 20 דקות, היית ניתנת לך, למרות שאינך חבר ועדה, כנהוג בבית הזה, היכולת להציג את כל משנתך.

שלמה קרעי: זה חלק מהרס הדמוקרטיה, שזה שאנחנו לא חברי ועדה.

גלעד קריב: כן.

גלעד קריב: אנחנו ניגשים להצבעה.

גלעד קריב: וכנהוג בבית זה, ברגע שהתחילה ההצבעה גם אין קריאות ביניים.

גלעד קריב: אז תודה.

גלעד קריב: ואני באמת אומר, חבר הכנסת קרעי, צר לי.

גלעד קריב: אפשרנו לחבר הכנסת רוטמן, שמענו ממנו דברים חשובים.

גלעד קריב: אם היית כאן – אני גם אומר, אם לא היה לנו עוד דיון ואנחנו מאחרים בתחילתו, הייתי עוצר את תחילת ההצבעה ומאפשר לך לדבר.

גלעד קריב: אני מצטער.

שלמה קרעי: רק בגלל חשיבות ההצבעה, כפי שאמרת, כי כבר מדובר לא ביועץ משפטי, אלא במחליף שלטון שלא משפטי.

גלעד קריב: בסדר גמור.

גלעד קריב: חבר הכנסת קרעי, אנא.

גלעד קריב: כבודו, אנא, כבד את העובדה שהדיון התחיל ב-09:30.

גלעד קריב: הוא היה אמור להסתיים ב-10:00.

גלעד קריב: אנחנו מתחילים הצבעה, בסדר?

גלעד קריב: כי הערת הביניים, שתי הערות הביניים שלך נשמעו היטב.

גלעד קריב: חבר הכנסת סעדי, בעד או נגד?

אוסאמה סעדי: נגד.

גלעד קריב: נגד.

גלעד קריב: חבר הכנסת האוזר?

צבי האוזר: האמת היא שחשבתי שלא להשתתף.

גלעד קריב: אתה יכול.

צבי האוזר: אבל כדי לא לייצר תקדים להצבעות עתידיות, שיבוא ויגידו: האוזר לא השתתף, אז אני אצביע בעד.

גלעד קריב: בסדר גמור.

שלמה קרעי: זה ניגוד עניינים.

גלעד קריב: שקט.

גלעד קריב: אנחנו באמצע הצבעה.

שלמה קרעי: זה ניגוד עניינים.

גלעד קריב: חבר הכנסת קרעי.

שלמה קרעי: - - -

גלעד קריב: חבר הכנסת קרעי, אנא, כבד גם את התקנון של הכנסת, שמתיר לאדם להצביע גם על המועמדות שלו; כבד אותנו; כבד את הנוכחים שמחכים כאן לדיון הבא שכבר מתעכב.

שלמה קרעי: בוועדות - - -

גלעד קריב: חברת הכנסת לסקי?

גבי לסקי: בעד.

גלעד קריב: בעד.

גלעד קריב: חבר הכנסת בגין?

זאב בנימין בגין: בעד.

גלעד קריב: חבר הכנסת דוידסון?

סימון דוידסון: בעד.

גלעד קריב: חבר הכנסת כלפון?

יום טוב חי כלפון: בעד.

גלעד קריב: חברת הכנסת השכל?

שרן השכל: בעד מאוד.

גלעד קריב: חבר הכנסת - - -

שמחה רוטמן: יש לכם שלושה חברים בוועדה?

רגע, כמה יש?

גלעד קריב: אני אומר.

כמה אתם?

כמה בעלי זכות הצבעה?

גלעד קריב: חברים, אנחנו באמצע הצבעה.

גלעד קריב: יושב-ראש הוועדה גם תומך.

שמחה רוטמן: יש למפלגה עם שישה מנדטים שלושה חברים בוועדת החוקה?

גלעד קריב: חבר הכנסת רוטמן, אנחנו באמצע.

שמחה רוטמן: - - -

גלעד קריב: לא, לא.

גלעד קריב: כשאני אסיים את ההצבעה, תוכל לשאול שאלות ואנחנו נענה לך, בסדר?

גלעד קריב: יפה.

גלעד קריב: אושרה.

גלעד קריב: אז מועמדותו של חבר הכנסת צביקה האוזר לנציג הכנסת בוועדה המציעה מועמדים למשרת היועץ המשפטי לממשלה אושרה ברוב של שבעה נגד אחד.

גלעד קריב: חבר הכנסת האוזר, איחולי הצלחה בשם כל חברי וחברות הבית הזה.

גלעד קריב: הדיון נעול.

גלעד קריב: תודה.

שלמה קרעי: האוזר, ברכות.

שלמה קרעי: נבחרת להחליף ולהדיח את ראש הממשלה הבא.

שלמה קרעי: ברכות.

גלעד קריב: חבר הכנסת קרעי, תודה.

שמחה רוטמן: רק הערה לפרוטוקול, יש שלושה חברים בוועדה למפלגה עם שישה מנדטים?

גלעד קריב: לא.

גלעד קריב: כבר אין פרוטוקול.

גלעד קריב: הדיון סגור.

שמחה רוטמן: אה, אוקיי.

שלמה קרעי: אני רוצה להגיש רוויזיה על ההצבעה, אדוני.

גלעד קריב: יעדכן אותי היועץ המשפטי אם על ההצבעה מן הסוג הזה יש רוויזיות.

גלעד קריב: ואם תהיה, אז נעשה הצבעה.

גלעד קריב: הכול בסדר.

גלעד קריב: חבר הכנסת קרעי, אנחנו ניגשים לדיון ברוויזיה.

גלעד קריב: אנא, הנמקה של דקה כנהוג ברוויזיות, ונצביע.

שלמה קרעי: אני יכול גם לנמק את הרוויזיה ולשלב את זה בתוך הדיון הזה.

גלעד קריב: חשוב, פורמלית, אנחנו כרגע ברוויזיה.

גלעד קריב: בוא, אנא.

שלמה קרעי: אוקיי.

שלמה קרעי: אז תהיה לי פעמיים זכות דיבור.

שלמה קרעי: בסדר.

גלעד קריב: בסדר גמור.

גלעד קריב: אם נספיק הפעם.

שלמה קרעי: אדוני היושב-ראש, ההתנגדות שלי למינוי של האוזר והרוויזיה שהגשתי הן לא בגלל עצם האדם, אלא בגלל גופו של העניין.

שלמה קרעי: שר המשפטים, אני קצת מרחם על התהליך שעובר עליו בחודש האחרון.

שלמה קרעי: שלוש יוזמות אנטי דמוקרטיות: גם להקים ועדה לרשתות החברתיות שתסתום את הפיות של מצביעי הימין; גם הוא מגיש חוק נגד ראש הממשלה, חוק פרסונלי שבעצם האוזר, שנבחר עכשיו, נבחר להחליט מי יפטר את ראש הממשלה הבא, מי יחליף את שלטון העם בקלפי.

שלמה קרעי: זה דבר אנטי דמוקרטי שאתם, שרוממות הדמוקרטיה בגרונכם – אני לא מצליח להבין איך אתם עוברים על זה בשתיקה.

שלמה קרעי: זה דבר שבעצם לתת לפקיד אחד, וכאילו הכניסו שם איזשהו בלם של יושב-ראש ועדת הבחירות שחייב להתייחס רק לכתב האישום, זה כמו בלמים של אופניים ששמים על D-9 שמנסה לרמוס כאן את הדמוקרטיה.

שלמה קרעי: הרי מה יקרה?

שלמה קרעי: יבוא ראש הממשלה, ימנה את היועץ המשפטי הבא, והוא יסכל את כל יריביו הפוליטיים.

שלמה קרעי: זה בדיוק מה שעושים.

שלמה קרעי: ולכן אין שום משמעות לנציג שיבחר, כי בסוף היועץ המשפטי הזה שייבחר על ידי אותו נציג זה הרס הדמוקרטיה, זה קץ הדמוקרטיה.

שלמה קרעי: ובהקשר של הדיון שהיה גם אחרי הנושא הזה, בא שר המשפטים ומדבר על בית המשפט הכלכלי – אתה רוצה שאת זה אני אגיד בחלק השני?

גלעד קריב: כן.

גלעד קריב: זו הצעת הרוויזיה?

שלמה קרעי: אז ההתנגדות היא שמדובר כאן בהרס הדמוקרטיה.

גלעד קריב: ברור.

גלעד קריב: תודה.

שלמה קרעי: וזו בושה שהדבר הזה קורה כאן ועובר בשתיקה.

גלעד קריב: תודה, חבר הכנסת קרעי.

גלעד קריב: אנחנו מעמידים עכשיו את הרוויזיה להצבעה.

גלעד קריב: הצבעה בעד הרוויזיה משמעותה היפוך ההחלטה הקודמת.

גלעד קריב: מי שבעד השארת ההחלטה הקודמת על כנה מצביע נגד הרוויזיה.

גלעד קריב: ומכיוון שאנחנו לא חוזרים על הצבעה אלא רק מצביעים על הרוויזיה, זו לא אותה פרוצדורה של בעד או נגד, אלא הצבעה אחת.

גלעד קריב: נכון, אדוני היועץ?

גור בליי: הצבעה רגילה, כן.

גלעד קריב: בסדר.

גלעד קריב: אז מי בעד קבלת הצעת הרוויזיה?

שלמה קרעי: בעד.

גלעד קריב: אינך חבר ועדה.

שלמה קרעי: אני לא מקבל את עמדת הייעוץ המשפטי שמונעת מאיתנו להצביע.

שלמה קרעי: בעיניי, זה אנטי חוקתי.

גלעד קריב: בסדר גמור.

גלעד קריב: מי מתנגדים?

גלעד קריב: הרוויזיה לא נתקבלה.

גלעד קריב: הצעת הרוויזיה נפלה.

גלעד קריב: תודה, חבר הכנסת קרעי.

גלעד קריב: אם כך, מועמדותו של חבר הכנסת האוזר לוועדה לאיתור או להמלצה על מועמדים לתפקיד היועץ המשפטי אושרה על ידי הוועדה.

גלעד קריב: ברכות לחבר הכנסת האוזר.